./data/phi0428/phi001/phi0428.phi001.perseus-lat1.xml
Anonymous
Cumque ad eum locum accessissent, qui appellatur Chersonensus, aquandique causa remiges in terram exposuissent, non nulli ex eo numero, cum longius a navibus praedatum processissent, ab equitibus hostium sunt excepti  Ex his cognoverunt Caesarem ipsum in classe venisse nec ullos milites in navibus habere  Qua re comperta magnam sibi facultatem fortunam obtulisse bene gerendae rei crediderunt  Itaque navis omnis quas paratas habuerant ad navigandum propugnatoribus in-struxerunt Caesarique redeunti eum classe occurrerunt  Qui duabus de causis eo die dimicarenolebat, quod et nullos milites in navibus habebat et post horam X  diei res agebatur, nox autem allatura videbatur maiorem fiduciam illis, qui locorum notitia confidebant; sibi etiam hortandi suos auxilium defuturum, quod nulla satis idonea esset hortatio quae neque virtutem posset notare neque inertiam  Quibus de causis navis (pias potuit Caesar ad terram detrahit, quem in locum illos successuros non existimabam